Sòm 96 Labib sou Entènèt | Tradiksyon monn nouvo a
Sòm 96​:​1-13
“Chante yon nouvo chante pou Jewova”
Jewova vrèman merite pou yo fè louwanj pou li (4)
Dye lòt pèp yo san valè (5)
Adore Bondye ak bèl rad ki sakre (9)
96 Chante yon nouvo chante pou Jewova+.Se pou tout tè a chante pou Jewova+! 2 Chante pou Jewova, fè louwanj pou non l.Chak jou, se pou nou fè konnen bon nouvèl delivrans li bay la+. 3 Fè nasyon yo konnen glwa li genyen,Fè tout pèp yo konnen bagay estrawòdinè li fè yo+. 4 Paske, Jewova gran e li vrèman merite pou moun fè louwanj pou li.Li merite pou moun gen lakrentif pou li plis pase tout lòt dye yo. 5 Tout dye lòt pèp yo ap sèvi yo se dye ki san valè+.Men, Jewova se Sila a ki fè syèl la+. 6 Kote l ye a gen glwa* ak mèvèy+,Nan kote ki apa pou li a gen fòs ak bèl bagay+. 7 Onore Jewova, nou menm fanmi ki nan pèp yo,Onore Jewova pou glwa li ak fòs li+. 8 Onore Jewova pou glwa non l merite+.Pote yon kado pou li epi antre nan lakou l yo. 9 Bese byen ba devan* Jewova ak bèl rad ki sakre*,Se pou tout tè a tranble devan l. 10 Fè nasyon yo konnen: “Jewova vin Wa+!Tè a* byen chita kote l ye a, anyen pa ka brannen l*.Bondye gen pou l jije* nasyon yo avèk jistis+.” 11 Se pou syèl la rejwi e se pou tè a nan lajwa.Se pou lanmè a ak tout sa k ladan l fè anpil bri tèlman yo kontan+. 12 Se pou savann yo ak tout sa ki ladan yo rejwi+.Anmenmtan, se pou tout pyebwa ki nan forè yo rele byen fò ak kè kontan+ 13 Devan Jewova, paske l ap vini*.L ap vini pou l jije tè a.Li gen pou l jije tè a* avèk jistis+E li gen pou l jije pèp yo avèk fidelite+.
^ Oswa: “pa ka fè l kilbite”.
^ Oswa: “pou l plede kòz”.
^ Oswa: “li vini”.
Sòm 96